**מכרז פומבי מס' 51/2019**

**מנהל מחלקת תחבורה וקצין בטיחות בתעבורה**

המועצה האזורית "שדות נגב" מודיעה בזאת על **משרה פנויה** בתנאים כדלקמן :

1. **תואר המשרה** - מנהל מחלקת תחבורה וקצין בטיחות בתעבורה

2. **היקף משרה-** 100%

4. **מקום העבודה-** במועצה אזורית "שדות נגב" יישוביה ומוסדותיה

5. **הדירוג והדרגה-** דירוג מינהלי או המח"ר 38-40

6. **תיאור התפקיד-** תכלול כל נושא התחבורה ברשות המקומית וממשקיה לצורך התאמה מרבית של השירות הניתן והמתוכנן לצרכי תושבי הרשות המקומית וקידום המודעות לשירות הקיים בקרב התושבים. אחריות לתמרור ברשות וריכוז הוועדה.

שמירה על בטיחות, תקינות ותחזוקה של צי כלי הרכב, פיקוח על כשירות הנוהגים והטמעת נושא הבטיחות בנהיגה ברשות המקומית. פיקוח על בטיחות ותחזוקה של כלי הרכב של הרשות המקומית. פיקוח ובקרה על נהגים, המועסקים על ידי הרשות המקומית או הנוהגים ברכב שלה .טיפול במכשירי טכוגרף של כלי רכב של הרשות, כמתחייב על פי הוראות הדין הקיים והנהלים. פיקוח על מערך ההיסעים המתבצע על ידי קבלני המשנה .פיקוח על עמידה בכללי הבטיחות של נהגים וכלי רכב המעבירים חומרים מסוכנים טיפול ביורוקרטי ותחזוקתי בכלי רכב של הרשות המעורבים בתאונות דרכים. יצוע פעולות לקידום נושא הבטיחות בדרכים ברשות המקומית.

7. **דרישות התפקיד**-

**השכלה** בעל תואר אקדמי, שנרכש במוסד המוכר על ידי המועצה להשכלה גבוהה או שקיבל הכרה מהמחלקה להערכת תארים אקדמיים בחוץ לארץ בתחומים הנדסה, תכנון, אדריכלות, אגרונום או ניהול. ניתנת אפשרות להמרה ע"פ הנחיות ונוהל משרד הפנים בעניין חוזר 5/2012.

קורס קציני בטיחות בתעבורה ותעודת סוג 2 במכונאות רכב מטעם משרד התמ"ת. רישיון על אוטובוס, טרקטורים מסחרי או פרטי. בעל התפקיד יחויב לסיים בהצלחה קורס לאחראי תחבורה ברשומ"ק בתוך שנה מתחילת מינויו.

**ניסיון מקצועי** נדרש ניסיון מקצועי של שנתיים לפחות כקצין בטיחות וניסיון של שלוש שנים רצופות באחד מהמקצועות בתחום התחבורה.

**דרישות ניהולי** ניסיון בניהול של 3 עובדים לפחות, למשך שלוש שנים ויותר.

**דרישות תפקיד מיוחדות** היעדר הרשעות פליליות או תחבורתיות, בהתאם לתקנה 15ב לתקנות התעבורה תשכ"א 1961. עבודה מול גורמים רבים ברשות ומחוצה לה. עבודה בשעות בלתי שגרתיות. נסיעות מרובות ברחבי הרשות. ריבוי משימות הדורשות מענה בקדימות גבוהה.

8. **פרטים נוספים**- ניתן לקבל ממר יעקב בן לולו בטלפון:0505231775, 08/9938923

*טופסי בקשה ניתן להוריד מאתר האינטרנט של המועצה בכתובת* [*WWW.SDOTNEGEV.CO.IL*](http://WWW.SDOTNEGEV.CO.IL) *את הבקשות בצירוף קורות חיים, המלצות, תעודות ומסמכים בכתב בצירוף פרטי הממליצים ניתן להגיש במעטפה או בדואר אלקטרוני* [*nurit@sdotnegev.org.il*](mailto:nurit@sdotnegev.org.il) *למזכירות המועצה* ***לא יאוחר מיום רבעי כז' באב 28/8/19 בשעה 15:00***

*המכרז כתוב בלשון זכר אך הוא מופנה לזכר הנקבה כאחד. בכבוד רב*

*נורית כהן-חדאד*

*העתק: מר תמיר עידאן – ראש המועצה מזכירת המועצה*